b'\n_START_ARTICLE_\nHeadbanging\n_START_PARAGRAPH_\nHeadbanging er en speciel form for dans, som omfatter voldsomme bev\xc3\xa6gelser af hovedet i takt med den spillede musik. Man "banger" hovedet frem og tilbage, eller rundt s\xc3\xa5 ens h\xc3\xa5r f\xc3\xb8lger med._NEWLINE_Formen er mest almindelig ved rock-musik og heavy metal-musik._NEWLINE_Udtrykket headbanger blev formodentlig dannet under en koncert ved en af Led Zeppelins f\xc3\xb8rste koncerter i USA i 1968, hvor tilh\xc3\xb8rerne p\xc3\xa5 f\xc3\xb8rste r\xc3\xa6kke bankede deres hoveder ned i scenen, dette i takt med musikken._NEWLINE_Helbredm\xc3\xa6ssigt kan de voldsomme bev\xc3\xa6gelser med hovedet have konsekvenser. Det kan f\xc3\xb8re til ondt i nakken, ondt i hovedet og m\xc3\xa5ske skulderproblemer. Der er registreret tilf\xc3\xa6lde hvor eksempelvis piskesm\xc3\xa6ldsskader er forekommet.'